LGBT

An LGBT iyo an inisyal na pinagsaralak na nagtutukoy sa mga tawong "lesbiyana, gay, bisekswal, asin mga transgender" (tomboy, bakla, duwang tawuha, asin mga nagribay nin tawuha). Piggagamit na ini puon pa kan dekada '90, na ginuno sa inisyal na "LGB", asin nganing ribayan an pariralang "gay community", na ginamit kan dekada 80's, na kun sain  dakul sa napapabilang sa komunidad an namati na bako ini an maninigong  magrepresentar sa sainda o sa siisay man na pigtutukoy kaini.
An initialismong ini an nagin nangengenot na marka na piggagamit kan  kadaklan na nababase sa seksuwalidad asin tawuha an pagkakananitawo sa mga estasyon kan komunidad asin medya sa Estados Unidos asin sa pira pang nasyon na naggagamit kan tataramon na Ingles.

An katagang LGBT iyo itinagama nganing ta'wan-duon an pagkakalain-lain kan pagkakananitawo base sa seksuwalidad asin pangkatawuhan na kultura na kun minsan iyo ginagamit nganing hilingon an dawa siisay na bako heterosekswal imbes na eksklusibo sa mga tawo na homoseksuwal, biseksuwal asin transgender. Nganing mamidbid ini , sarong bantog na letra an idinagdagdag, an letra Q para sa mga midbid bilang queer asin questioning o pighahapot an saindang sekswalidad na pagkananitawo (halimbawa, "LGBTQ" o "GLBTQ", na naitala puon kan 1996).

Bako gabos uyon sa inisyalismong ini.  Sa ibong na banda, an pirang mga intersex na nagmama'wot na umiba sa grupo kan LGBT iyo nagsusuhestyon nin pagdugang nin saro pang letra I sa inisyal "LGBTI" (naitala puon kan 1999 ). An "LGBTI" iyo ginagamit sa "The Activist's Guide" kan Yogyakarta Principles in Action. "LGBTIH" naman an nahiling na gamit sa India para sa hijra o an ikatulong tawuha asin kasugpon kaining kultura. Pinapanukala na man an paggamit kan "GSD" o gender and sexual diversity.

Toltolan